gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4314, del 14-08-2002 (2002/8042)

Informació pública de la sol·licitud d'autorització administrativa d'instal·lació de cogeneració i estudi d'impacte ambiental. Exp. ATREGI/2001/3.
--------------------------------------------------------------------------------------------------------------------------------------------------

### Dades del document

Número de DOGV
:   4314

Data del DOGV
:   14-08-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/8042


Organisme emissor
:   Conselleria d'Innovació i Competitivitat

Tipus de document
:   Anunci

Informació pública de la sol·licitud d'autorització administrativa d'instal·lació de cogeneració i estudi d'impacte ambiental. Exp. ATREGI/2001/3. [2002/X8042]
  
Tot complint el que es prescriu en la Llei 54/1997 i en el Reial Decret 1.955/2000, d'1 de desembre de 2000, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, i el que s'estableix en el Decret 162/1990, de 15 d'octubre, sobre Impacte Ambiental, se sotmet a informació pública la petició d'una instal·lació elèctrica les característiques principals de la qual s'assenyalen a continuació:
  
Projecte de planta de tractament de purins a Vall d'Alba de l'expedient ATREGI/2001/3.
  
- Titular i adreça: Servicios de Cogeneración, SL, ctra. Vall d'Alba-Benlloch, km 2,5 a Vall d'Alba.
  
Lloc on s'establirà la instal·lació: ctra. Vall d'Alba-Benlloch, km 2,5 a Vall d'Alba (Castelló).
  
- Finalitat de la instal·lació: generació d'energia elèctrica i calor per a una planta de tractament de purins.
  
- Central de cogeneració de 14.850 kWe.
  
- Composta pels següents elements:
  
- Tres grups motogeneradors de 4.950 kWe.
  
- Sistema de recuperació de calor de refrigeració motors i gasos d'escapament per al tractament dels purins.
  
- Tipus d'autogenerador: interconnectat.
  
- Pressupost: 4.207.084 euros.
  
Cosa que es fa pública perquè puga ser examinat el projecte en este Servei Territorial d'Indústria i Energia, situat al c/ Cavallers, núm. 8 (Castelló), i s'hi puguen formular les reclamacions, en doble exemplar, que es consideren oportunes, en el termini de vint dies comptats a partir de l'endemà de la publicació del present anunci.
Diari Oficial de la Generalitat Valenciana


Sumari del DOGV 4317, del 20-08-2002 (2002/9130)

Notificació sobre l'acord d'iniciació d'expedient d'anul·lació de l'autorització sanitària per cessament de l'activitat.
------------------------------------------------------------------------------------------------------------------------

### Dades del document

Número de DOGV
:   4317

Data del DOGV
:   20-08-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/9130


Organisme emissor
:   Conselleria de Sanitat

Tipus de document
:   Anunci

Notificació sobre l'acord d'iniciació d'expedient d'anul·lació de l'autorització sanitària per cessament de l'activitat. [2002/9130]
  
Per tal que tinga els efectes previstos i d'acord amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica l'acord següent:
  
Vista l'acta d'inspecció número 4589, de 02.04.2002, formalitzada a l'establiment de menjador col·lectiu, situat en l'avinguda Mediterrani, 99, de la localitat del Port de Sagunt i propietat d'Ana María Puerto Mata, en què consta que l'activitat ha cessat.
  
Atés el que disposa l'article 6 de l'Orde de 6 de juny de 1997, de la Conselleria de Sanitat, sobre l'autorització sanitària d'establiments alimentaris menors, acorde iniciar l'expedient número SA-169/02, d'anul·lació de l'autorització sanitària de l'establiment adés esmentat, amb el número CC.12208/V.
  
Segons que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se li concedix un termini de deu dies, comptador des de l'endemà de la recepció del present acord, per a formular les al·legacions i presentar els documents que convinguen al seu dret.
  
L'òrgan competent per a resoldre el present expedient és el director territorial de Sanitat de València, segons la competència atribuïda per l'article 4 de l'Orde de la Conselleria de Sanitat de 6 de juny de 1997.
  
D'acord amb el que disposa l'article 42.4 de la Llei 30/1992, de 26 de novembre, segons la redacció donada per la Llei 4/1999, se li informa que:
  
- El termini màxim per a resoldre i notificar el present procediment és de tres mesos comptadors des de la data del present acord, segons que disposa l'article 42.3 de la mateixa llei, sense perjudici de les possibles interrupcions del termini esmentat que es puguen produir d'acord amb l'article 42.5.
  
- La falta de resolució expressa dins del termini legal per a dictar-ne una produirà la caducitat del procediment i l'arxivament de les actuacions, segons que disposa l'article 44 de la mateixa llei, sense perjudici de la possibilitat d'iniciar un altre procediment.
  
- Per a obtindre informació sobre l'estat de la tramitació del seu procediment, pot adreçar-se a este centre, situat a València, al carrer de Sant Vicent, 83, telèfon 26 905 38 98, o a la direcció territorial situada a la mateixa adreça.
Diari Oficial de la Generalitat Valenciana


Sumari del DOGV 4245, del 09-05-2002 (2002/4352)

Informació pública de l'aprovació de la modificació de la tarifa de subministrament domiciliari d'aigua a Bonrepòs i Mirambell.
-------------------------------------------------------------------------------------------------------------------------------

### Dades del document

Número de DOGV
:   4245

Data del DOGV
:   09-05-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/4352


Organisme emissor
:   Omnium Iberico, SA

Tipus de document
:   Anunci

Informació pública de l'aprovació de la modificació de la tarifa de subministrament domiciliari d'aigua a Bonrepòs i Mirambell. [2002/Q4352]
  
Quota de servici (pessetes/mes):
  
Calibre comptador en mm Pessetes/mes Euros/mes
  
Fins a 13 369 2,215
  
15 554 3,328
  
20 921 5,537
  
25 1.290 7,752
  
30 1.842 11,068
  
40 3.684 22,142
  
50 5.526 33,209
  
65 7.368 44,283
  
80 9.210 55,351
  
100 12.894 77,493
  
Quota de consum:
  
 Pessetes/m³ Euros/m³
  
Bloc I fins a 40 m³/trimestre 40,90 0,246
  
Bloc II de 41 a 90 m³/trimestre 63,50 0,381
  
Bloc III més de 90 m³/trimestre 102,40 0,615
  
València, 17 d'abril de 2002.- El director general d'Omnium Ibérico, SA: Francisco Pontes Estevan.
Diari Oficial de la Generalitat Valenciana


Sumari del DOGV 4385, del 25-11-2002 (2002/12329)

Informació pública del projecte d'urbanització de la unitat d'execució nº 3 Cementeri, del Sector ZO-3 de la revisió del PGOU de Guardamar del Segura.
------------------------------------------------------------------------------------------------------------------------------------------------------

### Dades del document

Número de DOGV
:   4385

Data del DOGV
:   25-11-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/12723


Organisme emissor
:   Ajuntament de Guardamar del Segura

Tipus de document
:   Anunci

Informació pública del projecte d'urbanització de la unitat d'execució nº 3 Cementeri, del Sector ZO-3 de la revisió del PGOU de Guardamar del Segura. [2002/X12896]
  
Per la mercantil Urbanitzadora ZO-3, SL, com a urbanitzador de la unitat d'execució núm. 3 Cementeri del Sector ZO-3 de la Revisió del PGOU de Guardamar del Segura, s'ha presentat projecte d'urbanització.
  
Segons el que disposa l'art. 53 de la LRAU, el citat projecte s'exposa al públic per termini de vint dies, a contar des del següent a la publicació d'este anunci en el Diari Oficial de la Generalitat Valenciana, durant els quals podrà consultar-se en l'Àrea d'Urbanisme de l'ajuntament, de 10.00 a 14.00 hores, i formular-se al·legacions pels interessats.
Diari Oficial de la Generalitat Valenciana


Sumari del DOGV 4218, del 27-03-2002 (2002/3052)

RESOLUCIÓ de 21 de març de 2002, de la Direcció General de Centres Docents de la Conselleria de Cultura i Educació, per la qual se cita els interessats en els procediments administratius de referència a comparéixer en la via jurisdiccional.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4218

Data del DOGV
:   27-03-2002

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2002/3052


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 21 de març de 2002, de la Direcció General de Centres Docents de la Conselleria de Cultura i Educació, per la qual se cita els interessats en els procediments administratius de referència a comparéixer en la via jurisdiccional. [2002/F3052]
  
La Sala Contenciosa Administrativa, Secció Segona, del Tribunal Superior de Justícia de la Comunitat Valenciana ha reclamat d'aquesta unitat administrativa l'expedient referit als procediments que es descriuen:
  
Recurrents: les senyores Ángela Moratinos Baptista i Mª Carmen Martín Martín.
  
Interessats: personal docent que imparteix ensenyances de primer cicle d'Educació Secundària Obligatòria dels instituts.
  
Alumnat escolaritzat en el primer cicle d'Educació Secundària Obligatòria en els instituts continguts en l'ordre objecte del recurs.
  
Descripció: recursos contenciosos administratius interposats contra l'Ordre d'11 de maig de 2001, de la Conselleria de Cultura i Educació, per la qual es creen unitats de primer cicle d'Educació Secundària Obligatòria, per a ser ocupades per funcionaris del cos de mestres en determinats instituts i seccions que incorporen o incrementen el primer cicle d'Educació Secundària Obligatòria en el curs 2001/2002.
  
Referència del tribunal: recursos contenciosos administratius números 2/1388/2001 i 2/1390/2001, respectivament.
  
D'acord amb el que preveu l'article 49 de la Llei Reguladora de la Jurisdicció Contenciosa Administrativa, s'acorda remetre a la Sala Contenciosa Administrativa, Secció Segona, del Tribunal Superior de Justícia de la Comunitat Valenciana l'expedient administratiu de referència i citar als interessats en els procediments descrits, a fi que puguen comparéixer en la via jurisdiccional en el termini de 9 dies, si ho estimen convenient, per mitjà d'un escrit en la forma deguda, dirigit a la Sala Contenciosa Administrativa, Secció Segona, del Tribunal Superior de Justícia de la Comunitat Valenciana. Es fa constar, no obstant això, que la Generalitat Valenciana, representada pels lletrats del Gabinet Jurídic de Presidència, compareix en aquests recursos en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 4281, del 28-06-2002 (2002/6455)

Informació pública de l'oferta d'ocupació pública per a l'any 2002.
-------------------------------------------------------------------

### Dades del document

Número de DOGV
:   4281

Data del DOGV
:   28-06-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/6455


Data del document
:   05-06-2002

Organisme emissor
:   Ajuntament de Biar

Tipus de document
:   Convocatòria

Descriptors 

:   * Biar
    * policia
    * personal de serveis
    * oferta d'ocupació
    * concurs administratiu
    * administració local

Informació pública de l'oferta d'ocupació pública per a l'any 2002. [2002/M6455]
  
Mitjançant el present edicte, es fa pública l'oferta d'ocupació pública de l'Ajuntament de Biar per a l'any 2002, que seguidament es transcriu i que ha sigut aprovada per la Comissió de Govern en sessió celebrada el dia 4 de juny de 2002.
  
Oferta d'ocupació pública per a 2002.
  
Província d'Alacant.
  
Corporació: Biar.
  
Número codi territorial: 03034.
  
Funcionaris de carrera:
  
Grup segons article 25 de la Llei 30/1984: C. Classificació: escala administració especial, subescala servicis especials, classe policia local i els seus auxiliars, enquadrada en l'escala bàsica. Nombre de vacants: dues. Denominació: agents de policia.
  
Personal laboral fix:
  
Nivell de titulació: Certificat d'Escolaritat. Denominació del lloc: oficial servicis múltiples. Nombre de vacants: una.
  
Nivell de titulació: Certificat d'Escolaritat. Denominació del lloc: oficial jardiner. Nombre de vacants: una.
  
Cosa que es fa pública perquè en prengueu coneixement.
Diari Oficial de la Generalitat Valenciana


Sumari del DOGV 4204, del 06-03-2002 (2002/1907)

Rotlle d'apel·lació número 434/2001. Cèdula de notificació.
-----------------------------------------------------------

### Dades del document

Número de DOGV
:   4204

Data del DOGV
:   06-03-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/1907


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 434/2001. Cèdula de notificació. [2002/A1907]
  
La Secció Sisena de l'Audiència Provincial de València ha dictat, en el rotlle d'apel·lació número 434/2001, la sentència que té com a encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
Sentència número 21
  
- President: Vicente Ortega Llorca
  
- Magistrades:
  
· María Mestre Ramos
  
· Carolina del Carmen Castillo Martínez.
  
València, 23 de gener de 2002
  
La Secció Sisena d'aquesta Audiència Provincial, integrada pels magistrats anotats al marge i, sent-ne ponent Carolina del Carmen Castillo Martínez, ha vist aquest recurs d'apel·lació contra la sentència de 8 de maig de 2001, procedent de les actuacions del judici verbal número 702/2000, tramitat pel Jutjat de Primera Instància número 4 de València.
  
Hi han sigut parts en el recurs, com a apel·lant el demandant senyor Ignacio Matoses Ortells, representat per la procuradora dels tribunals Florentina Pérez Samper i sota la direcció lletrada del senyor R. Solanes Calatayud, i com a apel·lats, els demandats senyora Carmen Luisa Grau Dicenta i Banco Vitalicio de España, representats per la procuradora dels tribunals María Antonia Ferrer García-España i sota la direcció lletrada de la senyora Carmen Escribá Martínez i Dial Spania, SA (en rebel·lia).
  
Decisió:
  
Atés el que s'ha exposat, la Secció Sisena de l'Audiència Provincial de València, en nom del rei, i per l'autoritat conferida per la Constitució aprovada pel poble espanyol, decideix:
  
Primer
  
Desestimar el recurs d'apel·lació formulat per la representació processal del senyor Ignacio Matoses Ortells contra la sentència de 8 de maig de 2001, resolució que es confirma.
  
Segon
  
Imposar les costes d'aquesta alçada a la part recurrrent.
  
No s'hi pot interposar un recurs de cassació.
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, Dial Spania, SA.
Diari Oficial de la Generalitat Valenciana


Sumari del DOGV 4221, del 04-04-2002 (2002/2711)

Adjudicació del concurs públic per a l'execució de les obres de construcció i equipament del Centre Superior en Investigació i Assistència Oftalmològica de la Comunitat Valenciana.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   4221

Data del DOGV
:   04-04-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/2711


Organisme emissor
:   Fundació Oftalmològica del Mediterrani

Tipus de document
:   Anunci

Adjudicació del concurs públic per a l'execució de les obres de construcció i equipament del Centre Superior en Investigació i Assistència Oftalmològica de la Comunitat Valenciana. [2002/F2711]
  
1. Nom i adreça de l'òrgan de contractació: Fundació Oftalmològica del Mediterrani de la Comunitat Valenciana, plaça d'Alfons el Magnànim, 1-1, 46422 València. Telèfon: 28 438 54 13, fax: 96 353 45 06.
  
2. Modalitat d'adjudicació elegida: concurs públic.
  
3. Categoria de servei i descripció: construcció i equipament del Centre Superior en Investigació i Assistència Oftalmològica de la Comunitat Valenciana.
  
4. Lloc d'execució: carrer 9 d'Octubre-General Avilés, districte 4 Campanar, barri de Sant Pau.
  
5. Pressupost base de licitació: 7.512.271,65 euros.
  
6. Data d'adjudicació del contracte: el dia 7 de març de 2002.
  
7. Criteris d'adjudicació del contracte: els establits en el plec de condicions administratives particulars.
  
8. Nombre d'ofertes rebudes: huit.
  
9. Nom del contractista: Dragados, Obras y Proyectos, SA.
  
10. Import de l'adjudicació: 7.127.643,34 euros.
  
11. Data de publicació de l'anunci en el Diario Oficial de las Comunidades Europeas: el dia 8 de març de 2002.
  
València, 12 de març de 2002.- La gerent de la Fundació Oftalmològica del Mediterrani de la Comunitat Valenciana: Gracia Beltrán Peris.
Diari Oficial de la Generalitat Valenciana


Sumari del DOGV 4388, del 28-11-2002 (2002/12587)

Ressenya de l'Acord de la Comissió Territorial d'Urbanisme, de data 25 de juliol de 2002, pel qual es declara definitivament aprovat el Pla General de Castalla.
----------------------------------------------------------------------------------------------------------------------------------------------------------------

### Dades del document

Número de DOGV
:   4388

Data del DOGV
:   28-11-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/12618


Data del document
:   25-07-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Castalla
    * pla d'urbanisme

Ressenya de l'Acord de la Comissió Territorial d'Urbanisme, de data 25 de juliol de 2002, pel qual es declara definitivament aprovat el Pla General de Castalla. [2002/X12674]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica la ressenya de la Resolució de la Comissió Territorial d'Urbanisme d'Alacant, publicada junt amb les normes urbanístiques, aprovada en el Butlletí Oficial de la Província d'Alacant número 256, del dia 8 de novembre de 2002.
  
Exp. 292/02. Castalla. Pla General.
Diari Oficial de la Generalitat Valenciana


Sumari del DOGV 4233, del 22-04-2002 (2002/3635)

Informació pública de l'estudi de detall per a modificació de vial i reordenació de volums, d'una porció de terreny situada a la partida de Salines o Llavateres.
-----------------------------------------------------------------------------------------------------------------------------------------------------------------

### Dades del document

Número de DOGV
:   4233

Data del DOGV
:   22-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/3635


Organisme emissor
:   Ajuntament de Vinaròs

Tipus de document
:   Anunci

Informació pública de l'estudi de detall per a modificació de vial i reordenació de volums, d'una porció de terreny situada a la partida de Salines o Llavateres. [2002/F3635]
  
Havent presentat la mercantil Promociones Bemir, SL, una sol·licitud perquè se sotmeta a informació pública l'estudi de detall per a modificació de vial i reordenació de volums, d'una porció de terreny situada a la partida de Salines o Llavateres, atés l'article 173 del Reglament de Planejament de la Comunitat Valenciana, i en compliment dels articles 52, 45 i 46.3 de la Llei Reguladora de l'Activitat Urbanística, se sotmet a informació pública l'estudi de detall esmentat durant un termini de 20 dies, comptadors des de l'endemà de la publicació en el Diari Oficial de la Generalitat Valenciana, per a formular les al·legacions que s'estimen oportunes.
Diari Oficial de la Generalitat Valenciana


Sumari del DOGV 4337, del 17-09-2002 (2002/9853)

CORRECCIÓ d'errades de la Resolució de 9 d'agost de 2002, del director general del Servici Valencià d'Ocupació i Formació (SERVEF), per la qual s'adjudiquen set beques per a persones postgraduades per a la realització de pràctiques professionals en les distintes unitats administratives del SERVEF.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4337

Data del DOGV
:   17-09-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/9853


Organisme emissor
:   Servei Valencià d'Ocupació i Formació

Tipus de document
:   Correcció d'errades

CORRECCIÓ d'errades de la Resolució de 9 d'agost de 2002, del director general del Servici Valencià d'Ocupació i Formació (SERVEF), per la qual s'adjudiquen set beques per a persones postgraduades per a la realització de pràctiques professionals en les distintes unitats administratives del SERVEF. [2002/9853]
  
Amb data de 14 d'agost de 2002 va ser publicada en el Diari Oficial de la Generalitat Valenciana número 4.314, la Resolució de 9 d'agost de 2002, del director general del Servici Valencià d'Ocupació i Formació (SERVEF), per la qual s'adjudiquen set beques per a persones postgraduades per a la realització de pràctiques professionals en les distintes unitats administratives del SERVEF.
  
Com que s'hi ha observat una errada, es procedeix a rectificar-la.
  
Per això, i en virtut de les facultats atribuïdes per l'article 4.1 Del Decret 108/1992, de 6 de juliol, del Govern Valencià, pel qual es regula la concessió de beques, en relació amb l'article 13 del Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, ordene:
  
Corregir el resolc quart de la Resolució de 9 d'agost de 2002 amunt mencionada, que queda redactat de la forma següent:
  
On diu:
  
«Quart
  
El període de gaudi de les beques començarà el dia 2 de setembre de 2002 i finalitzarà el 31 de desembre de 2002, període que podrà ser prolongat fins a completar l'any natural, prèvia autorització de la corresponent pròrroga, condicionat en tot cas a l'existència de crèdit adequat i suficient en l'exercici 2003».
  
Ha de dir:
  
«Quart
  
El període de gaudi de les beques començarà el dia 1 de setembre de 2002 i finalitzarà el 31 de desembre de 2002, període que podrà ser prolongat fins a completar l'any natural, prèvia autorització de la corresponent pròrroga, condicionat en tot cas a l'existència de crèdit adequat i suficient en l'exercici 2003».